VSL sklep I Cpg 471/2000
Datum: 2000-05-31T02:00:00.000+02:00
ecli: ECLI:SI:VSLJ:2000:I.CPG.471.2000
sodisce: Višje sodišče v Ljubljani
oddelek: Gospodarski oddelek
institut: napoved pritožbe
jedro: Odločitev iz 3.odst. 497.čl. ZPP, da se napoved pritožbe šteje za umaknjeno, lahko sledi le če stranka takse ne plača. Morebitno navezovanje posledic na opustitev posebnega obvestila o tem, da je bila taksa plačana, iz zakona ne izhaja.

 
zveza: ZPP člen 497,  497/3,  497,  497/3.

## Jedro

Odločitev iz 3.odst. 497.čl. ZPP, da se napoved pritožbe šteje za umaknjeno, lahko sledi le če stranka takse ne plača. Morebitno navezovanje posledic na opustitev posebnega obvestila o tem, da je bila taksa plačana, iz zakona ne izhaja.

## Izrek

Pritožbi se ugodi in se izpodbijani sklep razveljavi.

## Obrazložitev

Z izpodbijanim sklepom je sodišče prve stopnje štelo toženčevo napoved pritožbe za umaknjeno. Zoper sklep se je pritožila tožena stranka in navedla, da je sodno takso plačala. Tožena stranka o svojem plačilu prilaga listinski dokaz.

Pritožba je utemeljena.

Sodišče druge stopnje ugotavlja, da je bil poziv na plačilo sodne takse za pritožbo toženi stranki vročen dne 1.3.2000. Iz izpiska plačil, ki je priložen pritožbi, izhaja, da je bila taksa dne 14.3.2000 plačana. Predpostavke iz 496.čl. ZPP, pod katerimi je prvostopno sodišče dolžno izdelati sodbo z obrazložitvijo, so bile v obravnavanem primeru izpolnjene. Niso pa bili izpolnjeni pogoji, pod katerimi bi lahko sodišče prve stopnje napoved pritožbe štelo za umaknjeno. Takšna odločitev lahko po 3.odst. 497.čl. ZPP sledi le, če stranka takse "ne plača". Morebitno navezovanje posledic iz 3.odst. 497.čl. ZPP na opustitev posebnega obvestila o tem, da je bila taksa plačana, iz zakona ne izhaja. Glede na vse to je bilo treba utemeljeni pritožbi tožene stranke ugoditi in izpodbijani sklep po 3.točki 365.čl. ZPP razveljaviti.